CONTRACT Nr. 27

23 noiembrie 2023 mun. Chișinău

S.C. “INDIGO-LM” S.R.L., în continuare „Prestator”, în persoana Administratorului Postolachi Lilia, și Munteanu Sergiu, IDNP: 2004038028788, denumit(ă) în continuare ”Beneficiar”, în calitate de părinte/tutore legal al copilului Munteanu Matei, Tel: +37369363766, email: munteanusergiu90@gmail.com, denumit în continuare Cursant, au încheiat prezentul Contract despre următoarele:

I. Obiectul și termenul contractului

1.1. Prestatorul se angajează, la cererea Beneficiarului, să presteze servicii de instruire și activități didactice în favoarea Cursantului, în conformitate cu planul de studii și orarul lecțiilor marca INDIGO- Aritmetică mentală, iar Beneficiarul se obligă să accepte și să achite serviciile în ordinea și în conformitate cu condițiile contractului.

1.2. Prezentul contract este încheiat pe perioada 24.11.2023- 15.12.2023

1.3. Activitățile care formează obiectul prezentului contract se vor derula în conformitate cu planul cursului.

II. Prețul contractului. Condițiile de achitare

2.1. Beneficiar-ul va achita prețul Prestatorului pentru serviciile prestate, în moneda națională a Republicii Moldova, în conformitate cu anexa nr. 1 la Contract, care este parte integrantă al acestuia.

2.2. Modalitatea de plată pentru cursuri este următoarea:

a) Daca plătitorul este persoana juridică sau instituție publică, plata se va efectua prin virament bancar.

Contul de plata se anexează la contract.

b) In cazul în care plătitorii sunt persoane fizice, plata se va efectua în numerar.

2.3. Plata pentru serviciile prestate se efectuează prin virament în contul prestatorului, sau numerar, la sediul Prestatorului, în baza contului de plată/ facturii proforme emise de către Prestator, în termenii prevăzuți. În cazul întreruperii abonamentului sau neprezentarea la ședințele de curs, mijloacele bănești achitate nu se restituie Beneficiarului.

2.4. Pentru abonamentele procurate la oferte promoționale, nu se vor face recalcul sau returnarea sumei achitate dacă Beneficiarul va întrerupe cursul sau cursantul va absenta nemotivat de la ședințele de curs.

III. Drepturile și obligațiile părților

3.1. PRESTATORUL are următoarele obligații:

a) să asigure organizarea și predarea cursurilor, inclusiv evaluările, în funcţie de orarul prezentat, cu personal didactic calificat și experimentat;

b) să asigure spațiul adecvat de desfășurare a cursurilor la sediul propriu ori într-un alt spațiu;

c) să pună la dispoziția beneficiarului manual și ABAC. Acestea se achită separat de către Beneficiar înainte de începerea cursului conform Anexei.

d) să asigure materiale tipărite, video și audio și jocuri specifice unităților de învățare şi o serie de teste de verificare a cunoștințelor;

e) să respecte orarul stabilit;

f) să anunțe cu cel puțin o zi înainte Beneficiarul de eventualele anulări sau reprogramări ale ședințelor de curs.

g) să respecte tematica cursurilor și să organizeze activitățile conform datelor stabilite în calendarul cursului h)să asigure eliberarea certificatelor, după caz.

3.2. Beneficiarul are următoarele obligații:

a) să asigure frecventarea cu regularitate, de către Cursant, a cursurilor în funcţie de orarul convenit;

b) în cazul în care din oricare motive nu poate asigura participarea cursantului la anumite ședințe de curs, va depune eforturile necesare pentru conectarea online și efectuarea temei primite de la profesor astfel încât să nu afecteze acumularea de cunoștințe;

c) să comunice în timp util prin email și/sau telefonic despre oricare motiv care împiedică prezența cursantului la ședințele de pregătire;

d) să asigure îndeplinirea întocmai și la timp a temelor încredințate precum și comportamentul disciplinat al cursantului la ședințe;

e) să aducă copilul la cursuri sănătos și să anunțe Prestatorul dacă au intervenit modificări ale stării de sănătate a acestuia;

f)să achite integral prețul convenit, conform Anexei nr. 1 la prezentul contract;

g) să achite sumele restante pentru întreaga perioadă a contractului enunțată în pct. 1.2, indiferent dacă cursantul a participat sau nu la cursuri.

h) să prezinte o adresă de e-mail validă pentru a obține acces la platformă și notificări din partea Prestatorului.

3.3. Obligațiile cursantului.

- Să participe activ la ore, putând absenta motivat o singură dată pe lună.

- Sa studieze materialul studiilor și să pregătească lucrările practice pentru acasă; În cazul nepregătirii temelor nu pot fi înaintate pretenții asupra rezultatelor cunoștințelor acumulate pe perioada derulării prezentului contract;

- Să manifeste comportament civic, consideraţie şi respect faţă de colegi și angajaţii Prestatorului.

IV. Regulamentul de desfășurare a orelor de curs

4.1. Prezența

a) Copiii vor fi prezenți la ore după orarul stabilit;

b) Părinţii trebuie să anunţe eventuala absenţă a copilului în timp util, de preferat cu o zi înainte, pentru a putea primi materialele lucrate la curs; Cursanții pot recupera o absență pe lună, pe parcursul aceleiași luni în curs.

Recuperarea orei absentate se stabilește de profesor, fiind Beneficiarul anunțat în prealabil. Mentorul va anunța din timp data, ora și formatul recuperării. Neprezentarea la ora de recuperare exclude dreptul Beneficiarului de a prelungi termenul contractului pentru perioada absentată sau dreptul de a solicita restituire a plăților achitate.

În același timp, în scopul evitării acumulării absențelor, Beneficiarul se obligă să depună toate eforturile pentru prezența cursantului conform orarului stabilit, sau să apeleze la prezența online la ședința de curs, atunci când aceasta este posibilă.

c) Sarcina supravegherii copilului aparține exclusiv părintelui / tutorelui până în momentul începerii cursului și după terminarea acestuia;

4.2. Plecarea

a) Părinţii trebuie să aștepte copilul la intrare pentru a prelua copilul;

b) După finalizarea ședinței, responsabilitatea supravegherii copilului nu intră în atribuția Prestatorului.

V. Comunicări. Notificări.

5.1. Orice notificare sau comunicare adresată de o parte celeilalte va fi considerată valabilă dacă va fi transmisă acesteia la adresa menționată în prezentul contract sau la adresa comunicată celeilalte parți prin scrisoare recomandată cu confirmare de primire.

5.2. În cazul unor situații urgente, comunicarea poate fi făcută prin mijloace de comunicare electronice, asigurându-se asupra accesării de către destinatar .

VI. Confidențialitate

6.1. Schimbul de informații care deriva din organizarea și desfășurarea activităților sunt confidențiale și se poate face doar între reprezentanții Prestatorului și Beneficiarului.

6.2. Prestatorul poartă responsabilitate pentru prelucrarea datelor cu caracter personal, conform legii nr. 133 din 08.07.2011 privind protecţia datelor cu caracter personal.

6.3. Beneficiarul poarta responsabilitate pentru materialele de curs, care nu pot fi copiate sau reproduse prin nici un mijloc tehnic şi nici comercializate.

6.4. Părțile contractante sunt obligate să folosească datele, documentele, materialele didactice, platforma online și informațiile tehnice și de afaceri, transmise în scris sau pe orice altă cale (toate denumite în continuare informație), furnizate de către Prestator către Beneficiar, în orice format (fie acesta format de hârtie sau electronic), numai în scopul realizării prezentului contract și să nu furnizeze informația altor persoane care nu sunt implicate direct în realizarea acestui contract.

6.5. Informația furnizată de către Prestator pentru a fi păstrată confidențial va fi utilizată numai în scopul pentru care a fost emisă și pentru realizarea prezentului contract.

6.6. Beneficiarul își dă acordul pentru utilizarea datelor cu caracter personal ale sale și ale cursanților, astfel cum sunt definite de legislația în vigoare, în orice modalitate (scris, electronic etc) și pentru utilizarea lor în toate sistemele Prestatorului, necesare în vederea executării prezentului contract, pe toata durata și ulterior încetării acestuia conform legislației în vigoare.

VII. Acces la informații

7.1. Prestatorul are acordul Beneficiarului pentru a trimite materiale și alte informații în scop educațional pe email, sms, platforme online mesaje atât părinților, cât și copiilor (dacă este cazul). Părinții care nu doresc să primească aceste informații au dreptul să renunțe la primirea comunicărilor în orice moment și gratuit utilizând datele de contact furnizate sau utilizând opțiunea de dezabonare inclusă în orice e-mail primit de la Prestator.

7.2. Prestatorul are dreptul, cu acordul în scris al Beneficiarului, să filmeze/ fotografieze copilul înscris la Curs și să publice aceste materiale pe rețelele de socializare, site-urile și materialele didactice ale Prestatorului, în scop didactic sau de promovare a ofertei educaţionale a centrului.

7.3. Beneficiarul are dreptul de a hotărî cu privire la filmarea şi fotografierea copilului de către Prestator, în scopurile menționate mai sus.

Declar că sunt de acord cu filmarea şi fotografierea copilului (încercuiţi varianta): DA NU

Numele, Prenumele Beneficiarului : Munteanu Sergiu

Numele, Prenumele Cursantului (copil) : Munteanu Matei

Semnătura …………………………………………………………………………………………………..…………….………

7.4. Prestatorul are dreptul de a folosi materiale media (poze, video) – ce conțin imagini cu copilul realizate în cadrul cursurilor și a altor activități pe site-urile și rețelele de socializare pe care aceasta le utilizează, inclusiv înlăturarea acestora, fără a fi necesară o permisiune suplimentară în acest sens. Părinții care nu doresc publicarea acestor imagini vor solicita aceasta în mod expres, în scris, odată cu semnarea contractului.

VIII. Forța majoră

8.1. Forța majora exonerează de răspundere părțile, în cazul neexecutării parțiale sau totale a obligațiilor asumate prin prezentul contract. Prin forța majora se înțelege un eveniment independent de voința părților, imprevizibil și insurmontabil, apărut după încheierea contractului și care împiedică părțile să execute total sau parțial obligațiile asumate.

IX. Responsabilitatea părților

8.1. Pentru neexecutarea sau executarea necorespunzătoare a obligaţiilor asumate prin prezentul Contract, partea vinovată restituie în volum deplin prejudiciul cauzat, inclusiv venitul ratat.

8.2. În cazul neachitării în termenul stabilit a plăților, indicate în pct. 2.1 și 2.4, Beneficiarul va achita Prestatorului o penalitate, în mărime de \_0,5\_ % din suma datoriei pentru fiecare zi de întârziere.

X. Încetarea contractului

9.1. Prezentul contract încetează în următoarele condiţii:

a) împlinirea duratei contractului, dacă părţile nu hotărăsc prelungirea acestuia;

b) acordul părţilor, exprimat în scris;

c) când în derularea contractului intervine o cauză de forţă majoră constatată și invocată în condiţiile legii;

d) rezilierea contractului;

9.2. Rezilierea contractului de către Beneficiar se face respectând următoarele:

- Cu cel puţin 15 de zile înainte, se completează o cerere de reziliere la secretariatul societății;

- Beneficiarul va achita taxele conform calculului până cel mai târziu la data finalizării contractului.

9.3. Neanunțarea rezilierii atrage de la sine plata taxelor până la momentul rezilierii cu respectarea art. 9.2.

XI. Dispoziții finale

10.1. Toate modificările și condițiile adiționale apărute după semnarea prezentului contract, se vor realiza doar cu acordul în scris al ambelor părți.

10.2. Părțile declară că au negociat toate clauzele prezentului contract cu bună-credință și le acceptă în mod expres pe fiecare în parte.

10.3. Litigiile apărute în legatură cu executarea prezentului contract, vor fi solutionate pe cale amiabilă, iar în caz de nesoluționare de părți pe cale amiabilă vor fi supuse spre rezolvare instanțelor judecătorești, conform legislației Republicii Moldova.

10.4. Prezentul Contract este semnat în două exemplare, pentru fiecare parte, cu aceiași forță juridică.

Prestator: Beneficiar:

“INDIGO -LM” S.R.L. N. P.: Munteanu Sergiu

Adresa: mun. Chișinău, str. București, nr. 63 IDNP: 2004038028788

c.f: 1018600043421 Adresa: mun. Chisinau, sat. Revaca,

Сodul IBAN: MD76VI022241100000566 MDL str. Serghei Lazo 35

BC ”Victoriabank” SA suc. nr. 11 Chişinău

Codul băncii: VICBMD2X883

Administrator: Postolachi Lilia

Semnătura: Semnătura:

Postolachi Lilia Munteanu Sergiu

Anexa nr.1

La contractul nr.27 din 23.11. 2023

I.Nr. d.o

Perioada cursului

II. Modalitatea de achitare Numerar

Integral 1500

Materiale 800 lei

III. Modalitatea de achitare selectată: Numerar

Semnătura:\_\_\_\_\_\_\_\_\_\_\_\_\_\_\_\_\_

(beneficiar)

IV. Termenele de plată: - în ziua încheierii contractului;

Prestator: Beneficiar:

Lilia Postolachi Munteanu Sergiu

(semnătura) (semnătura)